Държавен вестник, бр. 11, 2010 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  11
6.2. Лечебното заведение следи дали резултатите 
са сравними с тези на другите лечебни заведения 
с подобна структура в България и на водещите 
центрове по света.
6.3. Лечебното заведение обезпечава инфор­
мация за броя и вида на интервенциите, които 
се извършват в неговата самостоятелна клиника/
отделение по кардиология, за успеваемостта, броя 
на усложненията и вътреболничната смъртност.
6.4. Заведението води отчет на усложненията 
за всеки самостоятелен оператор. 
6.5. Данните на всяко лечебно заведение се 
предоставят при поискване на министъра на здра­
веопазването или на директора на НЗОК, като 
отговорен за тяхната вярност е директорът му.
6.6. Заведението въвежда утвърдена от дирек­
тора му програма за постоянно подобряване на 
качеството, която включва:
6.6.1. системно събиране, проследяване и ана­
лизиране на параметрите, които отразяват качест­
вото и резултатите от извършените диагностични 
и интервенционални процедури; 
6.6.2. резултатите от процедурите и възмож­
ностите (когнитивни и технически) на отделния 
оператор, а именно:
6.6.2.1. процедурен обем и честота на големи 
усложнения на всеки самостоятелен оператор;
6.6.2.2. процедурни усложнения при осъществя­
ваните от лечебното заведение дейности в областта 
на инвазивната кардиология; 
6.6.2.3. сравнение на процедурните резултати 
с публикуваните в литературата и анализ на раз­
ликите;
6.6.2.4. оценка на риска при пациентите според 
характеристиката на пациентите и спрямо наблю­
даваните усложнения. 
6.7. Директорът на лечебното заведение назна­
чава отговорник за провеждането на Програмата 
за подобряване на качеството и за събирането на 
статистическа информация.
6.8. Лечебните заведения, в които се осъществява 
инвазивна кардиология, участват в общ регис­
тър на национално ниво с данни за резултатите, 
включително и усложненията от извършените 
диагностични и интервенционални процедури. 
7. Сигурност и безопасност на пациентите и 
медицинския персонал
7.1. Пациентът трябва да е запознат предвари­
телно с характера на процедурата и свързаните с 
нея усложнения.
7.2. Не трябва да се извършват ненужни из­
следвания и манипулации.
7.3. Регистрирането на процедурните данни 
трябва да е прецизно и стандартизирано и инфор­
мацията от процедурата да се представя точно и 
пълно. 
7.4. Не се отказва предоставянето на дигитален 
запис от процедурата за допълнителна консултация 
по желание на пациента. 
7.5. Инвазивната процедура не се провежда без 
информираното съгласие на пациента, предоста­
вено съобразно закона, вътрешните правила на 
лечебното заведение и предоставящо пълни данни 
за потенциалните ползи и усложнения.
7.6. Средната фонова радиационна експозиция 
е около 0.1 rem за година. Инвазивните карди­
олози получават допълнително 0.004 до 0.016 rem 
за процедура, като:
7.6.1. максимално допустимата експозиция за 
цялото тяло е 5 rem на година;
7.6.2. акумулираната максимална доза за цял 
живот не трябва да надвишава произведението от 
акумулираната rem експозиция × възрастта (или 
максимум 50 rem);
7.6.3. препоръчва се да се носят два дозиметъ­
ра, един на защитната яка и един под защитната 
престилка на нивото на кръста;
7.6.4. подходящото колимиране и използването 
на целия набор от защитни средства са задъл­
жителни за редуциране на експозицията; същите 
правила важат и за намаляване на експозицията 
на пациента към разсеяното лъчение.
8. Специални изисквания към отделението/сек­
тора за инвазивна кардиология, в което се обучават 
специалисти по инвазивна кардиология
8.1. Обем на извършените терапевтични про­
цедури – не по-малко от 1000 в рамките на по­
следните три години.
8.2. Наличие на отделение/клиника по карди­
охирургия към същото лечебно заведение.
8.3. Поддържане на достъпна за външен кон­
трол електронна база данни, съдържаща имената 
на операторите, броя, вида и компликациите на 
терапевтичните интервенции.
8.4. Наличие на поне трима специалисти, 
отговарящи на изискванията за ръководител на 
специализацията и/или за обучаващи лекари, които 
водят практическото и теоретичното обучение, 
поставят окончателната оценка на специализан­
та, организират продължителното му обучение и 
колоквиумите;
8.4.1. изисквания към ръководителя на специ­
ализацията: 
8.4.1.1. лекар с призната специалност по кар­
диология;
8.4.1.2. притежава свидетелство за професио­
нална квалификация по инвазивна кардиология;
8.4.1.3. притежава над 10-годишен опит в 
областта на коронарните перкутанни инвазивни 
процедури;
8.4.2. изисквания към обучаващия лекар:
8.4.2.1. да е на трудов договор в самостоятелната 
клиника/отделение по кардиология на лечебното 
заведение; 
8.4.2.2. да притежава свидетелство за професи­
онална квалификация по инвазивна кардиология; 
8.4.2.3. да е извършил самостоятелно над 1000 
интервенции и да има над 5-годишен опит в об­
ластта на инвазивните процедури.
9. Интердисциплинарни аспекти и елементи от 
други медицински дейности, при които се прилагат 
правилата за работа, посочени в съответните 
стандарти
9.1. Хирургия – нарушаване целостта на ко­
жата, работа с кръв, спазване на правилата на 
асептиката и антисептиката: